ai4bharat/Pralekha huggingface dataset:
وزارت اطلاعات ونشریات
مرکزی وزیر آر کے رنجن نے مرکزی حکومت کے زیر اہتمام پہلی تیرتی تصویری نمائش کا افتتاح کرتے ہوئے کہا کہ شمال مشرقی ہندوستان کے کم از کم 100 مجاہدین آزادی کو جدوجہد آزادی کی جامع تاریخ میں شامل کیا جائے گا
لوکٹک جھیل میں منعقد اس تین روزہ نمائش میں این ڈی اے حکومت کی 8 سال کی حصولیابیوں کے ساتھ ساتھ گمنام منی پوری مجاہدین آزادی کے کارناموں کو پیش کیا جا رہا ہے
اطلاعات و نشریات کی وزارت کے مرکزی کمیونی کیشن بیورو کے علاقائی دفتر، امپھال، منی پور کے زیر اہتمام پہلی تین روزہ ’’تیرتی‘‘ تصویری نمائش آج لولٹک جھیل میں شروع ہوئی۔ اپنی نوعیت کی یہ پہلی نمائش جھیل میں خصوصی طور پر تیار کیے گئے ایک تیرتے ہوئے پلیٹ فارم پر رکھی گئی ہے، اور ساحل سے لکڑی کے ایک عارضی راستے کے ذریعے اس تک رسائی حاصل کی جا سکتی ہے۔ یہ پہلی بار ہے کہ مرکزی کمیونی کیشن بیورو  نے اپنی 50 سال سے زیادہ کی تاریخ میں اس طرح کے انتظام کی کوشش کی ہے۔ سی بی سی، آر او، امپھال کے محکماتی فنکاروں اور پرائیویٹ ٹولیوں کی طرف سے ثقافتی اشیاء بھی تقریب کے لیے خصوصی طور پر بنائے گئے تیرتے اسٹیج پر پیش کی گئیں۔ اس کے علاوہ کشتیوں پر، جھیل کے آس پاس کی کمیونٹیز کے حقیقی ماہی گیر مرد و خواتین کا رقص بھی پیش کیا گیا۔
مرکزی وزیر مملکت برائے امور خارجہ اور تعلیم ڈاکٹر آر کے رنجن نے حکومت ہند کی وزارت اطلاعات و نشریات کے گوہاٹی کے ڈائرکٹر جنرل  جناب بی نارائنن اور ایم ایس پی ڈی سی ایل، حکومت منی پور کے چیئرمین تونگ برم روبندرو سنگھ اور دیگر معززین کی موجودگی میں نمائش کا افتتاح کیا۔
اس نمائش میں ’’سیوا کے آٹھ سال، سوشاسن، غریب کلیان‘‘ پر منی پوری زبان کی 88 تخلیقات اور تقریباً 11 گمنام منی پوری مجاہدین آزادی کی تخلیقات کو نمائش میں رکھا جا رہا ہے، جو جمعہ کی شام تک عوام کے لیے کھلی ہے۔
اپنی تقریر میں مرکزی وزیر نے کہا کہ وزیر اعظم نریندر مودی کے مشن کو ظاہر کرنے والی یہ نمائش شاید دنیا کی پہلی تیرتی نمائش ہوگی۔
ڈاکٹر رنجن نے کہا کہ اس طرح کی نمائش ملک کے وزیر اعظم کے طور پر نریندر مودی کے آٹھ سالہ دور میں مختلف کامیابیوں کو اجاگر کرتے ہوئے سب کو متاثر کرے گی۔
انہوں نے کہا کہ ہندوستان کے ذریعے نو مہینوں کے اندر کووڈ-19 کی دو ویکسین تیار کرنا، وزیر اعظم کی قیادت میں ملک کی اہم کامیابیوں میں سے ایک ہے۔
اس کے علاوہ، ہندوستان ایک ایسا ملک بن گیا ہے جہاں سب سے زیادہ لوگوں نے کووڈ-19 کے ٹیکے لگوائے ہیں۔ مرکزی وزیر نے مزید کہا کہ ہندوستان پڑوسی ممالک کو بھی مفت ویکسین فراہم کر رہا ہے۔
مرکزی وزیر نے کہا کہ ملک کی جدوجہد آزادی کی تاریخ جدوجہد آزادی کے گمنام ہیروز کے تعاون کو شامل کیے بغیر مکمل نہیں ہوگی۔
اس کو ذہن میں رکھتے ہوئے، مرکزی حکومت جدوجہد آزادی کی ایک جامع تاریخ پر کام کر رہی ہے، نہ کہ خاندان پر مبنی تاریخ، اور مرکز ملک کے شمال مشرقی علاقے سے کم از کم 100 مجاہدین آزادی کے نام کو شامل کرنا چاہتا ہے۔
افتتاحی تقریب کے مہمان خصوصی کی حیثیت سے اپنی تقریر کرتے ہوئے، ایم ایس پی ڈی سی ایل کے چیئرمین ٹی روبندرو سنگھ نے نمائش کے انعقاد کے لیے مرکزی وزارت اطلاعات و نشریات کا شکریہ ادا کیا۔ یہ نمائش عوام کو جدوجہد آزادی کی تاریخ کی یاد دلائے گی۔ انہوں نے کہا کہ اس طرح کی نمائش کے انعقاد سے نوجوانوں میں حب الوطنی کے جذبے کو ابھارنے میں مدد ملے گی۔
ڈائرکٹر جنرل  بی نارائنن نے بتایا کہ آج جس تیرتی نمائش کا افتتاح کیا گیا ہے اس کا مقصد نوجوانوں کو اپنی نئی اور اختراعی صلاحیتوں سے راغب کرنا ہے۔ انہوں نے یہ بھی کہا کہ منی پور کی جدوجہد آزادی کے مزید گمنام ہیروز کو بیورو کی پہل کے تحت آئندہ نمائش میں دکھایا جائے گا۔
محنت اور روزگار کی وزارت
صنعتی کارکنوں کے لیے صارف قیمت کا اشاریہ  – اگست، 2022
لیبر بیورو، جو کہ وزارت برائے محنت و روزگار کا ایک منسلک دفتر ہے، ہر ماہ صنعتی کارکنوں کے لیے کنزیومر پرائس انڈیکس کو ملک کے 88 صنعتی طور پر اہم مراکز کے 317 بازاروں سے حاصل شدہ خوردہ قیمتوں کی بنیاد پر مرتب کر تا ہے۔ یہ اشاریہ 88 مراکز اور آل انڈیا کے لیے مرتب کیا گیا ہے اور اگلے مہینے کے آخری کام کاج کے دن جاری کیا جاتا ہے۔ ماہ اگست 2022 کا انڈیکس اس پریس ریلیز میں جاری کیا جا رہا ہے۔
اگست ، 2022 کے لیے آل انڈیا سی پی آئی- آئی ڈبلیو میں 0.3 پوائنٹس کا اضافہ ہوا اور 130.2  رہا۔ 1 ماہ کی فیصد کی تبدیلی پر، اس میں پچھلے مہینے کے مقابلے میں 0.23 فیصد اضافہ ہوا ہے جو کہ ایک سال پہلے کے انہی مہینوں کے درمیان 0.16 فیصد کا اضافہ تھا۔
موجودہ انڈیکس میں زیادہ سے زیادہ اضافے کی سمت میں دباؤ فوڈ اینڈ بیوریج گروپ سے آیا جس نے کل تبدیلی میں 0.19 فیصد پوائنٹس کا تعاون کیا ہے۔ اشیاء کی سطح پر چاول، گیہوں کا آٹا، ارہر / تور دال گیہوں، آم، بھینس کا دودھ ، پکا ہوا کھانا، ٹیلی فون چارجز، موبائل وغیرہ انڈیکس میں اضافے کے ذمہ دار ہیں۔ تاہم، اس اضافے کو بڑی حد تک سیب، ٹماٹر، پولٹری چکن، سویابین کا تیل، سورج مکھی کا تیل، مرغی کے انڈے، گھریلو بجلی ، گاڑیوں کے پٹرول وغیرہ نے گراوٹ کا دباؤ بنا کر مزید آگے بڑھنے سے روکا۔
مرکز کی سطح پر شولہ پور میں 3.9 پوائنٹس کا زیادہ سے زیادہ اضافہ ریکارڈ کیا گیا جس کے بعد آگرہ میں 3.2 پوائنٹس کا اضافہ درج کیا گیا۔ دیگر مراکز میں سے ، 5 مراکز میں 2 سے 2.9 پوائنٹس، 20 مراکز میں 1 سے 1.9 پوائنٹس اور 27 مراکز میں 0.1 سے 0.9 پوائنٹس کے درمیان اضافہ ریکارڈ کیا گیا۔ اس کے برعکس، جمشید پور میں 3.7 پوائنٹس کی زیادہ سے زیادہ کمی ریکارڈ کی گئی۔ دیگر مراکز میں سے ، 8 مراکز میں ایک سے 1.9 پوائنٹس، 24 مراکز میں 0.1 سے 0.9 پوائنٹس کی کمی درج کی گئی۔ باقی ایک مرکز کا انڈیکس مستحکم رہا۔
سال بہ سال افراط زر پچھلے مہینے کے 5.78 فیصد کے مقابلے میں اس ماہ 5.85 فیصد رہی اور ایک سال پہلے کے اسی مہینے کے دوران 4.80 فیصد رہی۔ اسی طرح خوراک کی افراط زر گزشتہ ماہ کے 5.96 فیصد کے مقابلے میں 6.46 فیصد اور ایک سال پہلے کے اسی مہینے کے دوران4.83 فیصد رہی۔
سی پی آئی- آئی ڈبلیو  پر مبنی سال بہ سال افراط زر
جولائی، 2022 اور اگست، 2022 کے لیے آل انڈیا گروپ وار سی پی آئی- آئی ڈبلیو
|
|
نمبرشمار
|
|
گروپ
|
|
جولائی 2022
|
|
2022 اگست ،
|
|
I
|
|
خوراک اور مشروبات
|
|
129.7
|
|
130.2
|
|
II
|
|
پان، سپاری، تمباکو اور نشہ آور اشیاء
|
|
144.4
|
|
145.7
|
|
III
|
|
کپڑے اور جوتے وغیرہ
|
|
127.2
|
|
128.2
|
|
IV
|
|
ہاؤسنگ
|
|
121.0
|
|
121.0
|
|
V
|
|
ایندھن اور لائٹ
|
|
178.2
|
|
177.4
|
|
VI
|
|
متفرق
|
|
126.1
|
|
126.6
|
||
|
عام اشاریے
|
|
129.9
|
|
130.2
سی پی آئی- آئی ،ڈبلیو: گروپ انڈیکس
ستمبر 2022 کے مہینے کے لیے سی پی آئی- آئی ڈبلیو کا اگلا شمارہ 31 اکتوبر 2022 بروز پیر جاری کیا جائے گا۔ یہ دفتر کی ویب سائٹ www.labourbureaunew.gov.in پر بھی دستیاب ہوگا۔
۔۔۔۔۔۔۔۔۔۔۔
ش ح۔ ا گ۔ ن ا۔

U- 11408
(Visitor Counter : 62
امور صارفین، خوراک اور عوامی تقسیم کی وزارت
بھارت ان ممالک کو گیہوں برآمد کرتا رہے گا جنہیں اس کی سخت ضرورت ہے، جو بھارت کے دوست ممالک ہیں اور جن کے پاس اس امر کا اجازت نامہ ہے: جناب گوئل
بھارت دنیا کو گیہوں فراہم کرنے والا روایتی برآمد کار ملک کبھی بھی نہیں تھا: جناب گوئل
بھارتی برآمداتی ضابطہ عالمی منڈیوں پر اثرانداز نہیں ہونا چاہئے: جناب گوئل
نئی دہلی، 25 مئی 2022:
صارفین کے امور اور خوراک اور عوامی نظام تقسیم، تجارت و صنعت، اور کپڑے کی صنعت کے مرکزی وزیر جناب پیوش گوئل نے داووس، سوئٹزرلینڈ میں منعقدہ عالمی اقتصادی فورم کے دوران کہا کہ بھارت ان ممالک کو گیہوں برآمد کرتا رہے گا جنہیں اس کی سخت ضرورت ہے، جو دوست ممالک ہیں اور جن کے پاس اس امر کا اجازت نامہ موجود ہے۔
جناب گوئل نے اس امر کو اجاگر کیا کہ جہاں ایک جانب اس سال گیہوں کی پیداوار میں 7 سے 8 فیصد کا اضافہ متوقع تھا، وہیں دوسری جانب گرمی کی لہر کی وجہ سے فصل کی جلد کٹائی اور پیداوار کا نقصان سامنے آیا۔ جناب گوئل نے مزید کہا، ’’اس صورتحال کے لحاظ سے، ہم جتنی پیداوار کر رہے ہیں، وہ ہماری گھریلو کھپت کے لیے کافی ہے۔‘‘
بھارت گیہوں کی بین الاقوامی منڈی میں کبھی بھی ایک روایتی برآمدکار ملک نہیں تھا اور گیہوں کی برآمدات محض دو برس قبل ہی شروع کی گئی۔ داووس، سوئٹزرلینڈ میں عالمی اقتصادی فورم کے دوران بات کرتے ہوئے،صارفین کے امور اور خوراک اور عوامی نظام تقسیم، تجارت و صنعت، اور کپڑے کی صنعت کے مرکزی وزیر جناب پیوش گوئل نے کہا کہ گذشتہ برس 7 ایل ایم ٹی کے بقدر گیہوں برآمد کیا گیا اور بیشتر برآمدات گذشتہ دومہینوں کے دوران اس وقت عمل میں آئی جب روس۔یوکرین کے درمیان جنگ نے شدت اختیار کی۔
وزیر موصوف نے کہا، ’’بھارت کی گیہوں برآمدات عالمی تجارت کا ایک فیصد سے بھی کم ہے اور برآمدات سے متعلق ہمارا ضابطہ عالمی منڈیوں پر اثر انداز نہیں ہونا چاہئے۔ بھارت کمزور اور ہمسایہ ممالک کے لیے برآمدات جاری رکھے گا۔‘‘
ریلوے کی وزارت
کاروبار کرنے میں آسانی کے لیے گورننس میں اصلاحات
ریلوے نے آر ڈی ایس او سے وینڈر کی منظوری کے لیے درخواست دینے کے لیے لی گئی وینڈر کی درخواست کی فیس کوکم کیا
ایم ایس ایم ای کی حوصلہ افزائی کے لیے کم فیس کا خصوصی بندوبست رکھا گیا ہے
اس اقدام سے صنعت کے لیے کاروبار کی لاگت میں کمی آئے گی اور میک ان انڈیا کو تحریک ملے گی
نئی دہلی:27 جنوری،2022۔بھارتی ریلوے کی مسلسل کوشش رہی ہے کہ وہ اپنی سپلائی چین کے ساتھ زیادہ سے زیادہ صنعتی شراکت داروں کو جوڑے۔ صنعت کے لیے کاروبار کرنے میں آسانی کو بڑھانے کے لیے اس سمت میں متعدد اقدامات کئے گئے ہیں۔ ان اقدامات نے نہ صرف طریقہ کار کو شفاف، موثر اور آسان بنادیا ہے بلکہ صنعت کے لیے کاروبار کرنے کی لاگت کو بھی کم کیا ہے۔
وینڈرز کی سنگل انٹرفیس منظوری کے لیے ایک متحدہ وینڈر منظوری نظام بھی نافذ کیا گیا ہے جو وینڈرز کو وینڈر کی منظوری کے لیے مکمل سنگل ونڈو آن لائن طریقہ کار فراہم کرتا ہے جس کا آغاز درخواست کے مرحلے سے ادائیگیوں، مواصلات اور حتمی منظوری تک ہوتا ہے۔ یہ دکانداروں کو تمام متعلقہ تفصیلات، ڈرائنگ اور تصریحات تک مفت آن لائن رسائی فراہم کرتا ہے اور آن لائن وینڈر کی درخواست کی حیثیت کا پتہ لگاتا ہے۔ یہ ٹچ پوائنٹس کی تعداد کو کم کرتا ہے جہاں ایک وینڈر منظوری دینے والی ایجنسی کے ساتھ بات چیت کرتا ہے۔
ریلوے نے اس سمت میں ایک اور فیصلہ لیا ہے جس میں وینڈر کی درخواست فیس کو کم کیا گیا ہے جو شناخت شدہ حفاظتی اشیاء کے لیے آر ڈی ایس او کے ساتھ وینڈر کی منظوری کے لیے درخواست دینے کے لیے لی جا رہی تھی۔ آر ڈی ایس او کی منظوری کے لیے وینڈر کی درخواست کی فیس ایم ایس ایم ای کے علاوہ 2.5 لاکھ روپے اور ایم ایس ایم ای کے لیے 1.5 لاکھ روپے تھی۔ اب اسے 2.5 لاکھ روپے سے کم کر کے 15000 روپے اور 1.5 لاکھ روپے سے کم کر کے 10000 روپے کر دیا گیا ہے تاکہ ایم ایس ایم ایز کی حوصلہ افزائی کے لیے کم فیس کا خصوصی بندوبست رکھا جائے۔
اس اقدام سے صنعت کے لیے کاروبار کی لاگت میں مزید کمی آئے گی اور میک ان انڈیا کو تحریک ملے گی۔ اس سے ریلوے کو اپنی سپلائی چین میں مزید وینڈرس کو راغب کرکے بھی فائدہ ہوگا۔
ش ح۔م ع۔ ع ن
U NO: 788
(Visitor Counter : 118
بجلی کی وزارت
آر ای سی لمٹیڈ اور جے-پال ساؤتھ ایشیا نے ڈاٹا –شیئرنگ معاہدہ کیا
اس معاہدے کا مقصد صارف خدمت مہیا میں بہتری لانااور صارفین کو قابل اعتماد بجلی فراہمی کو یقینی بنانا ہے
نئی دہلی،22ستمبر؍2021:
وزارت توانائی کے تحت عوامی بنیادی ڈھانچے کی مالیاتی کمپنی آر ای سی لمٹیڈ اور عبدالطیف جمیل پاورٹی ایکشن لیبساؤتھ ایشیا صارف خدمات فراہم کرنے میں بہتری لانے اور صارفین کو قابل اعتماد بجلی کی فراہمی کو یقینی بنانے کےلئے ملک بھر میں 79عوامی اور پبلک سیکٹر کی بجلی سپلائی کی کمپنیوں کے سالانہ ڈاٹا پر مبنی تجزیے کے لئے ایک دوسرے کے ساتھ شراکت داری کررہی ہے۔
اس معاہدے کے تحت آری ای سی اور جے –پال ساؤتھ ایشیا رجحانوں کا پتہ لگانے اور بجلی سپلائی کی کوالٹی میں وقفے کی شناخت کے لئے ڈِسکام خدمات پر موجودہ ڈاٹا کا فائدہ اٹھانے کےلئے تعاون کریں گی۔اِن ڈاٹا سیٹوں کا استعمال ایک ’’صارف خدمات اشاریہ‘‘تیار کرنے کےلئے کیا جائے گا، جو خدمات تقسیم کے گھنٹوں، شکایات کے ازالے کے سسٹم و بلنگ تفصیل اور وقت کی حد کی بنیاد پر کمپنیوں کی رینکنگ کریں گے۔
آر ای سی اور جے-پال ساؤتھ ایشیاڈِسکام کے سامنے آنے والے چیلنجوں کا حل نکالیں گی، جو اس سالانہ تجزیے اور پائلٹ سے پیدا ہوتے ہیں۔ساتھ ہی اچانک کے تجزیوں کا استعمال کرنے ذرائع سے ممکنہ حل کی جانچ کریں گی۔جے –پال ساؤتھ ایشیا زیادہ بہت اور شفاف بلنگ نظام اور آر ای سی کے ذریعے شروع کئے گئے دیگر پروگراموں کے لئے اسمارٹ میٹرنگ جیسے جدید حل کے اثرات کا تجزیہ کرنے کےلئے زمینی طورپر مطالعہ بھی کرے گی۔
اس شراکت داری کے ذریعے آر ای سی اور جے-پال ساؤتھ ایشیا کا مقصد ڈِسکام کو خدمات میں وقفوں وقفوں کی شناخت کرنے اور 2020ء کی بجلی ضابطے کے مطابق گھروں کو زیادہ بھروسے مند بجلی سپلائی یقینی بنانے کےلئے ایک شفاف اور شواہد پر مبنی ذریعہ مہیا کرانا ہے۔ ڈِسکام کی سالانہ رینکنگ رپورٹ بھی اب عام لوگوں کو حاصل ہوگی ، جس سے تمام ریاستوں میں بجلی کے التزامات میں زیادہ جواب دہی کا راستہ ہموار ہوگا۔
اس معاہدے پر ایک تقریب کے دوران آر ای سی کے ایگزیکٹیو ڈائریکٹر آر لکشمن اور جے –پال ساؤتھ ایشیا کی ایگزیکٹیو ڈائریکٹر شوبھنی مکھرجی نے دستخط کئے۔
جے-پال ساؤتھ ایشیا آر ای سی لمٹیڈ کو پروفیسر نکولس ریانکی قیادت میں تکنیکی تحقیقاتی تعاون و ڈاٹا کلیکشن اور استعمال پر صلاحیت سازی بھی مہیا کرائے گی۔
وزارت دفاع
دفاعی پیداوارییونٹیں
2019 میں ولادیووستوک میں منعقدہ 20 ویں ہند-روس دو طرفہ سربراہی اجلاس کے دوران روسی/سوویت نژاد اسلحہ اور دفاعی سازوسامان سے متعلق کل پُرزوں، اجزاء، ٹکڑوں سے تیار ڈھانچوں اور دیگر مواد کی مشترکہ تیاری میں باہمی تعاون پر ایک بین حکومتی معاہدہ  دستخط کئے گئے تھے۔ آئی جی اے کا مقصد ‘‘میک ان انڈیا’’ پہل کے فریم ورک کے تحت روسی اوریجنل ایکوپمنٹ مینوفیکچررز  کے ساتھ جوائنٹ وینچرز/ پارٹنرشپ کی تشکیل کے ذریعے ہندُستانی صنعت کی طرف سے ہندُستان میں کل پُرزوں اور اجزاء کی تیاری کو منظم کرکے‘‘آفٹر سیلز سپورٹ’’ اور ہندُستانی مسلح افواج میں اصلاً روسی آلات کی آپریشنل دستیابی کو بڑھانا ہے۔
مزید برآں 2018 میں حکومتِ ہند اور حکومتِ روس کے درمیان ایک مشترکہ منصوبے کے ذریعے ہندوستان میں اے کے-203 رائفل کی تیاری کے لئے ایک بین حکومتی معاہدے پر دستخط کئے گئے تھے۔ اس کی رو سے میسرز انڈو رشین رائفلز پرائیویٹ لیمیٹیڈ کو 2019 میں ہندستان کی جانب سے سابقہآرڈیننس فیکٹری بورڈ  کے  اور روس کی طرف سے کنسرن کلاشنکوف  کو  اور روسوبورون ایکسپورٹ  کو  کے شیئر ہولڈنگ کے ساتھ شامل کیا گیا تھا۔
دفاعی سازوسامان کی بنیادی خریداری خطرے کے ادراک، آپریشنل آزمائشوں اور تکنیکی ترقیات کو سامنے رکھتے ہوئے مختلف ملکی اور غیر ملکی وینڈروں سے کی جاتی ہے تاکہ مسلح افواج کو تیاری کی حالت میں رکھا جائے۔
مالی سال 14-2013 سے 21-2020 کے دوران 407 معاہدوں پر دستخط کئے گئے جن میں سے مسلح افواج کے لئے دفاعی آلات کی سرمایہ کاری کے لئے غیر ملکی وینڈروں کے ساتھ 156 معاہدوں پر دستخط کئے گئے ہیں۔ سامان کی ترسیل کا شیڈول ہر معاہدے میں واضح کیا گیا ہے۔
یہ اطلاع مملکتی وزیر دفاع جناب اجے بھٹ نے آج لوک سبھا میں جناب اے راجہ کو ایک تحریری جواب میں دی۔
بہت چھوٹی، چھوٹی اور درمیانی صنعتوں کی وزارت
کے وی آئی سی کے ملازمین جموں و کشمیر میں گاندھی جینتی منائیں گے
نئی دہلی،02 اکتوبر ، 2020 / کھادی و دیہی صنعتوں کے کمیشن کے وی آئی سی نے جمعہ کو مہاتما گاندھی کے 151ویں یوم پیدائش کی تقریبات منانے کے لیے جموں و کشمیر میں روزگار کے بہت سے موقعے پیدا کرنے کی سرگرمیاں شروع کی ہیں۔ کمہار سشکتی کرن یوجنا کے تحت کے وی آئی سی کے چیئر مین جناب ونئے کمار سکسینہ نے بارہمولہ میں 100 کمہار کنبوں کو بجلی کے چاک تقسیم کیے اور گاندر بل اور پلوامہ ضلعوں میں کریول کڑھائی اور سوزنی کڑھائی میں کاریگروں کی تربیت کا افتتاح کیا۔ انہوں نے بیڈ کے کام میں کریگروں کی تربیت کا بھی آغاز کیا جو ایک مقامی کاریگر ی ہے۔ تربیت کا یہ پروگرام جموں و کشمیر کے بارہمولہ ضلعے میں شروع کیا گیا۔
یہ سرگرمیاں کے وی آئی سی کی طرف سے منعقدہ ان 150 بڑی تقریبات کا حصہ ہیں جو اس نے پورے ملک میں 151ویں گاندھی جینتی منانے کے لیے منعقد کی ہے۔ امید ہے کہ ان سرگرمیوں سے جموں و کشمیر میں 500 سے زیادہ لوگوں کے لیے گزر بسر کا سامان فراہم ہوگا۔
کے وی آئی سی کے چیئرمین نے مقامی کے وی آئی سی کے افسران کو ہدایت دی کہ وہ کڑھائی کے کام اور پیپر ماشی کے کام خاص طور پر کشمیر کے ہاتھ سے بنائی ہوئی کاغذ کی مصنوعات کے لیے جموں و کشمیر میں دو اسفُرتی کلسٹر قائم کرنے کا عمل شروع کریں۔ انہوں نے جموں و کشمیر کے کاریگروں کی یہ کہتے ہوئے تعریف کی کہ ان میں مٹی کے برتنوں سمیت کچھ بہت ہی منفرد انداز کی اشیاء بنانے کی صلاحیت موجود ہے۔
جناب سکسینہ نے کہا ’’ گاندھی جی نے کھادی کے ذریعے کشمیر کے عوام کو ہمیشہ بااختیار بنانے پر زور دیا۔ ہمارے وزیراعظم کے دل میں بھی کشمیر کے لیے ایک خصوصی جگہ ہے اور کے وی آئی سی یہاں روزگار کے دیرپا موقعے فراہم کر کے وزیراعظم کے اس خواب کو پورا کرنے کے لیے کام کر رہا ہے۔ کریول اور سوزنی کڑھائی ، پشمینہ شال ، پیپر ماشی اور اس کے مٹی کے برتن جیسے کشمیر کے بہت سے فنون کی بین الاقوامی سطح پر تعریف کی جاتی ہے۔ اگر کریگروں کو مناسب تربیت ، جدید ترین آلات اور مارکیٹنگ پلیٹ فارم فراہم کیا جائے تو ان اشیا ء سے ان لوگوں کو یقیناً آتم نربھر بنایا جا سکتا ہے۔ ‘‘
م ن ۔ اس۔ ت ح ۔
2020۔10۔ 02
U – 6029
(Visitor Counter : 102
کامرس اور صنعت کی وزارتہ
بنگلورو سے ڈبہ بند اور سرٹیفائیڈ نامیاتی کٹہل جرمنی کو برآمد کیا گیا
نئی دہلی:25مئی،2021۔نامیاتی پروڈکٹس کی برآمدات کو بڑھاوا دینے کیلئے سمندری راستے سے آج بنگلورو سے سرٹیفائیڈ گلوٹین سے مبرّا نامیاتی کٹہل پاؤڈر اور ڈبہ بند کٹہل کیوبس کے 10.20 میٹرک ٹن کی مقدار کی ایک کھیپ جرمنی کوبرآمد کی گئی ۔کٹہل کو اے پی ای جیک فروٹ ڈی اے کے تعاون سے چلائے جارہے پیک ہاؤس سے ڈبہ بند کیا گیا ہے۔ اے پی ای جیک فروٹ فلادا ایگرو ریسرچ فاؤنڈیشن ، بنگلورو کے ملکیت والی کمپنی ہے۔
اپیڈا سے رجسٹرڈ پی اے آر ایف 1500 کسانوں کے گروپ کی نمائندگی کرتا ہے جو کہ قریب 12000 ایکڑ کھیت کی ملکیت رکھتے ہیں۔ یہ کسان ادویہ جاتی اور خوشبو جاتی جڑی بوٹیوں، ناریل، کٹہل ، آم کی پیوری کی پیداوار ، مسالحے اور کافی کی پیداوار کرتے ہیں۔
پی اے آر ایف اپنے چھوٹے کسان گروپوں کو قومی نامیاتی پیداواری پروگرام ، یوروپی یونین، قومی نامیاتی پروگرام  معیارات کے مطابق سرٹیفکیشن عمل کی سہولت فراہم کرتا ہے۔ پی اے آر ایف کی ڈبہ بندی اکائی کو اپیڈا کے ذریعے اس کے تسلیم شدہ نامیاتی سرٹیفکیشن کے تحت سرٹیفائیڈ کیا گیا ہے۔
حال ہی میں تریپورہ سے لندن میں 1.2 میٹرک ٹن  تازہ کٹہل کو برآمد کیا گیا تھا۔ کٹہل تریپورہ میں واقع کرشی سنیوگا ایگرو پروڈیوسر کمپنی لمیٹیڈسے بھیجے گئے تھے۔ کھیپ کو سالٹ رینج سپلائی چین سولوشن لمیٹیڈ کی اپیڈا امداد یافتہ پیک ہاؤس فیسلٹی میں پیک کیا گیا تھا اور کیگا ایگزم پرائیویٹ لمیٹیڈ کے ذریعے برآمد کیا گیا تھا۔ یہ یوروپی یونین کو برآمد کرنے کیلئے پہلا اپیڈا امداد یافتہ پیک ہاؤس ہے، اسے مئی 2021 میں منظوری دی گئی تھی۔
این پی او پی کے تحت نامیاتی پروڈکٹس کو ماحولیات اور سماجی طور پر ذمہ دار نقطہ نظر کے ساتھ کیمیاوی کھادوں کے استعمال کیے بغیر زرعی نظام کے تحت اُگایا جاتا ہے۔ کاشتکاری کایہ نظام شروعاتی مرحلے سے اپنایا جاتا ہے۔ اس کے تحت مٹی کی دوبارہ پیدا کرنے کی صلاحیت، فصل کے تغذیہ اور مٹی کے بندوبست کو بنائے رکھتے ہوئے زندگی کی طاقت سے بھرپورتغذیاتی خوراک کی پیداوار کی جاتی ہے جس میں بیماریوں کے تئیں بیماری مزاحم صلاحیت بھی ہوتی ہے۔ اپیڈا حال میں این پی او پی کو لاگو کررہا ہے جس میں اکائیوں کا سرٹیفکیشن ، نامیاتی پروڈکٹس کے معیار، نامیاتی کاشتکاری اور مارکیٹنگ کو بڑھاوا دینا وغیرہ شامل ہے۔
بھارت نے 21-2020 میں لگ بھگ 3.49 ملین ٹن سرٹیفائیڈ نامیاتی پروڈکٹس کی پیداوار کی ہے جس میں سبھی قسم کے غذائی اشیاء جیسے تلہن، گنا، اناج، باجرہ ، کپاس، دالیں، خوشبو جاتی اور ادویہ جاتی پودے ،چائے، کافی، پھل ، مسالحے، خشک میوے، سبزیاں، ڈبہ بند غذائی اشیاء وغیرہ شامل ہیں۔
مدھیہ پردیش میں نامیاتی سرٹیفکیشن کے تحت سب سے بڑے علاقے میں کاشتکاری کی جاتی ہے، اس کے بعد راجستھان، مہاراشٹر، گجرات، کرناٹک، اڈیشہ ، سکم اور مدھیہ پردیش کا مقام ہے۔ سال 21-2020 میں نامیاتی پروڈکٹس کی برآمدات کی کُل مقدار 8.88 لاکھ میٹرک ٹن تھی اور جس کے ذریعے 7078 کروڑ روپئے کا برآمد کیا گیا تھا۔
وزیراعظم کا دفتر
وزیر اعظم نے بنگ بندھو شیخ مجیب الرحمٰن کے صد سالہ یوم پیدائش پر انہیں خراج عقیدت پیش کیا
نئی دلّی، 17 مارچ / وزیر اعظم جناب نریندر مودی نے بنگ بندھو شیخ مجیب الرحمٰن کے صد سالہ یوم پیدائش کے موقع پر آج انہیں خراج عقیدت پیش کیا۔
وزیر اعظم جناب نریندر مودی نے ایک ٹوئیٹ میں کہا ہے کہ شیخ مجیب الرحمن بنگلہ دیش کی ترقی میں اپنے گرانقدر تعاون اور شجاعت کے لئے یاد کئے جاتے ہیں۔
وزیر اعظم مودی بنگلہ دیش کے جاترِ پتاِکے 100 ویں یوم پیدائش کی تقریبات سے آج شام ویڈیو لنک کے ذریعہ خطاب کریں گے۔
کووڈ۔ 19 کے باعث بنگ بندھو شیخ مجیب الرحمٰن کی صد سالہ یوم پیدائش کی یہ تقریبات آج بنگلہ دیش میں عوامی اجتماع کے بغیر منعقد کی جا رہی ہیں۔
بنگ بندھو شیخ مجیب الرحمٰن کی پیدائش صدی تقریبات کے موقع پر انہیں خراج عقیدت پیش کرتا ہوں۔ وہ بنگلہ دیش کی ترقی میں اپنے گرانقدر تعاون اور شجاعت کے لئے یاد کئے جاتے ہیں۔
آج شام، ویڈیو لنک کے ذریعے، بنگلہ دیش میں منعقد ہو رہی بنگ بندھو کے 100 ویں یوم پیدائش کی تقریبات سے خطاب کروں گا۔
۔۔۔۔۔۔
U.1267 ٰ
(Visitor Counter : 65
صحت اور خاندانی بہبود کی وزارت
کووڈ-19 سے متعلق تازہ ترین صورت حال
ملک گیر ٹیکہ کاری مہم کے تحت اب تک45.60 کروڑ افراد کو ویکسین کے ٹیکے لگائے گئے۔
ملک بھر میں کووڈ-19 سے اب تک مجموعی طور پر 30743972 مریض شفایاب ہوچکے ہیں۔
شفایابیوں کی شرح سردست 97.38 فیصد ہے۔
گزشتہ 24 گھنٹوں کے دوران 42360 مریض شفایاب ہوچکے ہیں۔
گزشتہ 24 گھنٹوں کے دوران ہندوستان میں44230 نئے معاملات درج کئے گئے۔
اس وقت ہندوستان میں زیر علاج مریضوں کی مجموعی تعداد 405155 ہے۔
زیرعلاج مریضوں کی تعداد کل مریضوں کے 1.28 فیصد پر مشتمل ہے۔
ہفتہ وار مثبت معاملات کی شرح مسلسل 5 فیصد سے نیچے رہی جو سردست2.43 فیصد ہے۔
یومیہ مثبت معاملات کی شرح مسلسل 5 فیصد سے کم درج ہورہی ہے جو اس وقت2.44 فیصد ہے۔
کووڈ-19 کی جانچ کی صلاحیت میں زبردست اضافہ کیا گیا ہے اب تک مجموعی طور پر 46.46 کروڑ ٹیسٹ کئے جاچکے ہیں۔
وزیراعظم کا دفتر
وزیر اعظم نے عیدالاضحیٰ کے موقع پر سبھی کو مبارکباد پیش کی
وزیر اعظم جناب نریندر مودی نے عیدالاضحیٰ کے موقع پر سبھی کو مبارکباد پیش کی ہے۔
وزیر اعظم نے ایک ٹوئیٹ میں کہا؛
’’عید الاضحیٰ کے موقع پر مبارکباد۔ میں دعا کرتا ہوں کہ یہ دن سبھی کے لیے خوشیاں اور خوشحالی لے کر آئے۔ میری دعا ہے کہ یہ دن ہمارے معاشرے میں اتحاد اور ہم آہنگی کے جذبے کو برقرار رکھے۔ عید مبارک!‘‘
محنت اور روزگار کی وزارت
ملک بھر میں ہر ضلع کو ای ایس آئی سی کی کوریج کے تحت لایا جائے گا
اگر ای ایس آئی سی ہسپتال میں تخصص دستیاب نہ ہوا تو فائل میں شامل نجی اسپتالوں کو آٹو ریفرل فراہم کیا جائے گا
ای-شرم غیررسمی شعبے کے لئے گیم چینجر ثابت ہوگا:جناب بھوپیندر یادو
نئی دہلی،10ستمبر 2021/محنت اور روزگار کے مرکزی وزیر جناب بھوپیندر یادو نے آج ہردوار میں محنت اور روزگار اور پیٹرولیم اور قدرتی گیس کےوزیر مملکت جناب رامیشور تیلی کی موجودگی میں مجوزہ 300 بستروں والے ای ایس آئی سی اسپتال کا معائنہ کیا۔
اس موقع پر وزیر موصوف نے کہا کہ وبائی مرض کے اس دور میں ای ایس آئی سی میں عام لوگوں کے لئے اپنی سہولیات اور کووڈ-19 ریلیف اسکیم کا اعلان کرکے لوگوں کو بڑی راحت فراہم کی ہے، جہاں بیمہ شدہ شخص کے اوپر منحصر افراد کو مقتول مزدور کی اوسط اجرت کا 90فی صد زندگی بھر کے لئے دیا جاتا ہے۔
مرکزی وزیر نے کہاکہ رشی کیش میں آئی ایس آئی سی کی 150ویں میٹنگ میں یہ فیصلہ کیا گیا ہے کہ جہاں کہیں بھی ای ایس آئی سی اسپتالوں میں اندرون خانہ تخصص نہیں ہے ، مریضوں کو خود کار طریقہ سے نجی طبی خدمات فراہم کرنے والوں کے پاس بھیج دیا جائے گا اور جہاں کہیں بھی ای ایس آئی کی سہولت دس کلو میٹر کے دائرے سے زیادہ کے فاصلے پر ہے،آّئی پیمریض علاج کے لئے فہرست میں شامل اسپتالوں سے براہ راست رابطہ کرسکتےہیں۔
جناب بھوپندر یادو نے کہا کہ ای ایس آئی سی پہلے ہی ہردوار میں مجوزہ 300 بستروں کے اسپتال کے لئے 297کروڑ روپے کی منظوری دے چکا ہے، یہ دہردون اور کاشی پور میں منظور شدہ دو اسپتالوں کے علاوہ ہے۔انہوں نے امید ظاہر کی کہ دہرہ دون اور کاشی پور کے اسپتالوں کے لئےزمین جلد دستیاب ہوجائے گی۔ مرکزی وزیر نے یہ بھی کہا کہ کوٹ دوار اور ختیمہ کے اسپتالوں کی ای ایس آئی سی تجاویز کو ہمدردی سے دیکھا جائے گا۔انہوں نے مزید کہا کہ اتراکھنڈ حکومت کو تمام سہولیات فراہم کی جائیں گی تاکہ ردرپور میں ای ایس آئی سی اسپتال کی سہولیات کے لئے طبی پیشہ افراد کی خدمات حاصل کی جاسکیں۔
وزیر موصوف نے یہ بھی کہا کہ لیبر قوانین کو 4کوڈز میں مستحکم اور آسان بنانے کے علاوہ حکومت نے ای –شرم کی شکل میں ایک تبدیلی کی پہل کا آغاز کیا ہے۔ یہ مرکزی ڈیٹا بیس38 کروڑ سے زیادہ غیر منظم افرادی قوت کی مدد کرنے والا ہے۔
وزیر مملکت برائے محنت و روزگار اور پیٹرولیم و قدرتی گیس جناب رامیشور تیلی نے کہا کہ 300 بسترو ں پر مشتمل ای ایس آئی سی اسپتال پانچ ایکڑ پر پھیلا ہوگا۔ اس میں نیفرلوجی اور کارڈیولوجی جیسی 50 اسپیشلیٹیز کے لئے جدید ترین سہولیات ہوں گی۔ وزیر موصوف نے کہاکہ ای ایس آئی اس وقت تین کروڑ سے زیادہ بیمہ شدہ افراد اور 13 کروڑ سے زیادہ ان پر انحصار کرنے والوں کی خدمت کررہا ہے۔ ملک بھر کے 577 اضلاع میں ای ایس آئی سی اسپتال موجود ہیں۔ انہوں نے مزیدکہا کہ اٹل بیمہت ویکیتی کلیان یوجنا کے تحت 50 فی صد اجرت ان لوگوں کو معاوضہ کے طور پر دی جارہی ہے جنہوں نے اس وبائی مرض کے دوران اپنی ملازمتیں کھودی ہیںَ۔
اتراکھنڈ کے وزیر اعلی جناب پشکر سنگھ دھامی، نے دہرہ دون اور کاشی پور میں ای ایس آئی سی اسپتالوں کےلئے زمین کے الاٹمنٹ کو حل کرنے کا وعدہ کیا۔ اس موقع پر جناب نریش بنسل رکن پارلیمان، جناب ہرک سنگھ راوت،اتراکھنڈ کے محنت اور روزگار کے وزیر اور جناب دھنسکھ راوت ، اتراکھنڈ کے اعلی تعلیم کے وزیر نے شرکت کی۔
ش ح۔ ش ت۔ج
Uno-8892
(Visitor Counter : 108
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو163.71 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 13.60 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
27)؍جنوری 2022کے مطابق)
|
|
فراہم کی گئی خوراکیں
|
|
1,63,71,18,725
|
|
بچی ہوئی خوراکیں
|
|
13,60,98,246
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو163.71 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 13.60 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔